Justis- og beredskapsdepartementet

Justis- og beredskapsdepartementet (JD), fra 1818 til 2012 Justis- og politidepartementet, er et norsk departement som har ansvar for samfunns­sikkerhet og beredskap, kriminalitets­bekjempelse og kriminal­omsorg, innvandring, domstoler, lovarbeid og polarområdene.
Justis- og politidepartementet ble opprettet i 1818. Departementet endret navn til Justis- og beredskaps­departementet 1. januar 2012.Frem til terrorangrepet 22. juli 2011 var departementet lokalisert i «Høyblokken» i Regjeringskvartalet. Nåværende adresse er Gullhaug Torg 4A i Nydalen.


== Organisering ==
Se også Liste over departementsråder i JustisdepartementetJustisdepartementets øverste administrative leder er departementsråd Heidi Heggenes, som ble utnevnt i statsråd 1. juni 2018.Pr. 2015 var det omtrent 400 ansatte i departementet.


=== Avdelinger og underliggende etater ===
Departementet har åtte avdelinger:

Administrasjonsavdelingen er departementets administrasjons- og driftsavdeling.
Avdeling for kriminalitetsforebygging bidrar til utvikling av politikk innen kriminalitetsforebygging og straffesakskjeden for øvrig.
Innvandringsavdelingen har det overordnede ansvaret for å samordne og gjennomføre statens flyktning- og innvandringspolitikk.
Lovavdelingen er et juridisk ekspertorgan for regjeringen og sentralforvaltningen.
Polaravdelingen har ansvar for departementets fagsaker i de norske polarområdene (Arktis og Antarktis).
Politiavdelingen skal trekke opp hovedlinjene og ivareta det overordnede etatsledersansvaret for politi- og lensmannsetaten og for det internasjonale politisamarbeidet.
Samfunnssikkerhetsavdelingen har ansvar for samfunnssikkerhet og beredskap, krisehåndtering og sikkerhetsstyring i justissektoren.
Sivilavdelingen skal bidra til rettssikkerhet og har ansvaret for blant annet rettshjelp, advokatregelverket, voldsoffererstatning og konfliktrådsordningen. Avdelingen har det overordnede ansvaret for domstolene.I tillegg har departementet følgende tre enheter:

Departementsrådens sekretariat har ansvar for saksflyt og koordinering av saker hos politisk og administrativ ledelse, herunder internasjonale spørsmål, møter og reiser, samt kontorstøtte.
Enhet for økonomi og styring har ansvar for budsjett, analyse og styring, og har et særskilt ansvar for oppfølging og styring av større reformer, investeringer og prosjekter.
Kommunikasjonsenheten er kommunikasjonsfaglig rådgiver for fagavdelingene og politisk og administrativ ledelse.


== Underliggende etater ==
Den høyere påtalemyndighet, Riksadvokaten
Den militære disiplinærmyndighet, Generaladvokatembetet
Direktoratet for samfunnssikkerhet og beredskap
Hovedredningssentralen
Kommisjonen for gjenopptakelse av straffesaker
Konfliktrådene
Kontoret for voldsoffererstatning
Kriminalomsorgsdirektoratet
Nasjonal sikkerhetsmyndighet
Politidirektoratet
Politiets sikkerhetstjeneste
Sivil klareringsmyndighet
Spesialenheten for politisaker
Statens sivilrettsforvaltning
Sysselmesteren på Svalbard
Tilsynsrådet for advokatvirksomhet
Utlendingsdirektoratet
Utlendingsnemnda


== Se også ==
Liste over Norges justisministre
Politidepartementet under andre verdenskrig
Norsk innvandringspolitikk


== Referanser ==


== Eksterne lenker ==
Justis- og beredskapsdepartementet
NSDs forvaltningsdatabase Justis- og politidepartementets organisasjonshistorikk
Fotos publisert av Justis- og politidepartementet på Flickr